Trump se tratează preventiv cu hidroxiclorochină: "Până acum par să fiu ok".
Donald Trump spune că ia hidroxiclorochină "de o săptămână şi jumătate" deși nu este bolnav. "Tot ce pot să vă spun este până acum par să fiu OK", a adăugat Trump. Trump a promovat medicamentul ca un potenţial tratament, deși studiile nu sunt definitive.
Președintele SUA Donald Trump a anunțat luni că ia hidroxiclorochină pentru a preveni infecția cu Covid-19, deși oficialii din sănătate au avertizat că medicamentul nu ar fi sigur, scrie BBC."Îl iau de aproximativ o săptămână și jumătate și încă sunt aici.", a fost anunțul surpriză al acestuia.Trump a precizat că doctorul său personal nu i-a recomandat medicamentul, dar l-a cerut de la medicul oficial al Casei Albe.În urmă cu câteva săptămâni, Trump
a promovat medicamentul ca un potenţial tratament bazat pe un raport pozitiv
despre utilizarea lui împotriva virusului, dar studiile ulterioare au
descoperit că nu este util. Administraţia
pentru produse alimentare şi Medicamente (FDA) a emis un avertisment cu privire
la utilizarea acestui medicament folosit în principal pentru tratarea malariei.Într-o
declaraţie din 24 aprilie, FDA a transmis că este "conştientă de raportările
unor probleme grave de ritm cardiac" la pacienţii cu COVID-19 tratate cu
hidroxiclorochină sau un medicament mai vechi, clorochină.